STEC บวก 5% หลังคว้างานก่อสร้างใหม่ มูลค่า 2.45 พันลบ.
STEC บวก 5% หลังคว้างานก่อสร้างใหม่ มูลค่า 2.45 พันลบ. โดย ณ เวลา 15.31 น. ราคาอยู่ที่ระดับ 12.10 บาท บวก 0.60 บาท หรือ 5.22% สูงสุดที่ระดับ 12.20 บาท ต่ำสุดที่ระดับ 11.40 บาท ด้วยมูลค่าการซื้อขาย 205.48 ล้านบาท
19 ก.พ. 2564

ผู้สื่อข่าวรายงานว่า ราคาหุ้น บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด(มหาชน) หรือ STEC ณ เวลา 15.31 น. อยู่ที่ระดับ 12.10 บาท บวก 0.60 บาท หรือ 5.22% สูงสุดที่ระดับ 12.20 บาท ต่ำสุดที่ระดับ 11.40 บาท ด้วยมูลค่าการซื้อขาย 205.48 ล้านบาท

สำหรับปัจจัยที่ส่งผลให้ราคาหุ้นปรับตัวเพิ่มขึ้น คาดว่ามาจากการรับงานก่อสร้างศูนย์ราชการเฉลิมพระเกียรติ 80 พรรษา มูลค่า 2.45 พันล้านบาท
โดย STEC เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัทฯได้ลงนามสัญญาจ้างโครงการก่อสร้างศูนย์ราชการเฉลิมพระเกียรติ 80 พรรษา 5 ธันวาคม 2550 พื้นที่โซน C อาคารทิศเหนือ (สัญญาลงวันที่ 18 กุมภาพันธ์ 2564) กับ บริษัท ธนารักษ์พัฒนาสินทรัพย์ จำกัด โดยมีมูลค่าโครงการ 6,245,697,000.00 บาท (รวมภาษีมูลค่าเพิ่ม)
สำหรับลักษณะงานก่อสร้าง เป็นอาคารด้านทิศเหนือเป็นอาคารคอนกรีตเสริมเหล็กสูง 11 ชั้น ชั้นใต้ดิน 2 ชั้น งานโครงสร้าง งานสถาปัตยกรรม และงานระบบ ประกอบอาคาร อาคารสนับสนุน (Atrium) เป็นอาคารสูง 2 ชั้น ชั้นใต้ดิน 2 ชั้น มีระยะเวลาการก่อสร้าง 840 วัน